
ŠAKIŲ RAJONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL ŠAKIŲ RAJONO SAVIVALDYBĖS ADMINISTRACIJOS INFORMACIJOS RENGIMO IR (AR) TEIKIMO ASMENIMS SU NEGALIA JŲ PASIRINKTAIS PRIEINAMAIS BENDRAVIMO BŪDAIS VIDAUS TVARKOS APRAŠO PATVIRTINIMO

2024 m. liepos   d. Nr. AT-
Šakiai 

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Lietuvos Respublikos socialinės apsaugos ir darbo ministro 2023 m. lapkričio 23 d. įsakymo Nr. A1-784 „Dėl Informacijos teikimo asmenims su negalia jų pasirinktais prieinamais bendravimo būdais rekomendacijų patvirtinimo“,  2.1, 2.1.1 papunkčiais:
1. T v i r t i n u Šakių rajono savivaldybės administracijos informacijos rengimo ir (ar) teikimo asmenims su negalia jų pasirinktais prieinamais bendravimo būdais vidaus tvarkos aprašą (toliau – Aprašas) (pridedama). 
2. S k i r i u, kad už šiuo įsakymu patvirtinto Aprašo įgyvendinimą yra atsakingi:
2.1. Šakių rajono savivaldybės administracijos Socialinės paramos skyriaus asmenų su negalia reikalų koordinatorė Greta Orintaitė – už Aprašo įgyvendinimą ir koordinavimą;
2.2. Šakių rajono savivaldybės administracijos Bendrųjų reikalų skyrius:
2.2.1. už nekintamos viešos informacijos skelbimą Šakių rajono savivaldybės interneto svetainėje.
3. N u r o d a u paskelbti šį įsakymą Šakių rajono savivaldybės interneto svetainėje
www.sakiai.lt ir Teisės aktų registre.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.

PATVIRTINTA
Šakių rajono savivaldybės administracijos
direktoriaus 2024 m. liepos  d. įsakymu
 Nr. AT-

ŠAKIŲ RAJONO SAVIVALDYBĖS ADMINISTRACIJOS INFORMACIJOS RENGIMO IR (AR) TEIKIMO ASMENIMS SU NEGALIA JŲ PASIRINKTAIS PRIEINAMAIS BENDRAVIMO BŪDAIS VIDAUS TVARKOS APRAŠAS

I SKYRIUS
BENDROSIOS NUOSTATOS

1. Šakių rajono savivaldybės administracijos (toliau – Administracija) informacijos rengimo ir (ar) teikimo asmenims su negalia jų pasirinktais prieinamais bendravimo būdais (toliau – Informacijos rengimas ir teikimas) vidaus tvarkos aprašas (toliau – Aprašas) detalizuoja Administracijos struktūrinių padalinių (toliau – Struktūriniai padaliniai) ir darbuotojų, nepriklausančių struktūriniams padaliniams, (toliau – Darbuotojai) ir asmenų su negalia reikalų koordinatoriaus veiksmus rengiant ir teikiant informaciją asmenims su negalia.
2. Apraše vartojamos sąvokos suprantamos taip, kaip jos apibrėžtos Lietuvos Respublikos asmens su negalia teisių apsaugos pagrindų įstatyme, Lietuvos Respublikos visuomenės informavimo įstatyme, Lietuvos Respublikos viešojo administravimo įstatyme ir Lietuvos Respublikos dokumentų ir archyvų įstatyme ir kituose teisės aktuose vartojamas sąvokas. 
3. [bookmark: _Hlk172893861]Aprašas parengtas vadovaujantis Informacijos teikimo asmenims su negalia jų pasirinktais prieinamais bendravimo būdais rekomendacijomis (toliau – Rekomendacijos), patvirtintomis Lietuvos Respublikos socialinės apsaugos ir darbo ministro 2023 m. lapkričio 29 d. Nr. A1-784 „Dėl Informacijos teikimo asmenims su negalia jų pasirinktais prieinamais bendravimo būdais rekomendacijų patvirtinimo“.
4. Atsižvelgiant į konkretaus asmens negalios pobūdį (klausos, regos, intelekto), informacija asmeniui su negalia ar jo atstovui, jiems išreiškus poreikį (šio Aprašo 5 punkte išvardytais atvejais), teikiama bent vienu prieinamu bendravimo būdu:
4.1. Brailio raštu, vadovaujantis Lietuvos standarto LST ISO 17049:2017, LST ISO 17049:2017/NA:2019 „Prieinamas dizainas. Brailio rašto naudojimas ant ženklų, įrangos ir prietaisų“ redakcija lietuvių kalba kartu su nacionaliniu (informaciniu) priedu „Lietuvių kalbai pritaikyta Brailio rašto ženklų sistema“;
4.2. garsinėmis ir (ar) vaizdinėmis priemonėmis, vadovaujantis Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) direktoriaus patvirtintomis rekomendacijomis dėl informacijos teikimo asmeniui su klausos negalia renginiuose ar asmeniui su klausos negalia teikiamoje rašytinėje informacijoje;
4.3. lengvai suprantama kalba, vadovaujantis Vilniaus universiteto Taikomosios kalbotyros instituto parengtomis Teksto lengvai suprantama kalba rengimo gairėmis, kurios skelbiamos Vilniaus universiteto interneto svetainėje https://epublications.vu.lt/object/elaba:118341721/;
4.4. ekrano skaitymo programa ar įjungtu padidinto kontrasto režimu tinkamai perskaitomu elektroninio dokumento turiniu, pvz., tekstiniu formatu, atidaromu „Microsoft Word“, „Open Office Writer“ programine įranga, ar kitu tekstiniu formatu arba draugišku PDF formatu, sukurtu iš tekstinio formato, o ne skenuojant dokumentą.


II SKYRIUS
[bookmark: _Hlk153196629]INFORMACIJOS TEIKIMAS ASMENIMS SU NEGALIA PAGAL PRAŠYMĄ
	
5. Struktūriniai padaliniai ir (ar) Darbuotojai ir asmenų su negalia reikalų koordinatorius savo srities klausimais užtikrina galimybę gauti informaciją (pavyzdžiui, apie pagalbos ar paslaugos suteikimą, dokumento turinio išaiškinimą) asmenims su negalia šio Aprašo 4 punkte nurodytais prieinamais bendravimo būdais, kai:
5.1. asmuo su negalia ar jo vienas iš tėvų (įtėvių), pilnamečių vaikų, ar globėjas (rūpintojas), sutuoktinis, aprūpintojas, asmens įgaliotas kitas asmuo arba asmeniui atstovaujantis jo nuolatinės gyvenamosios vietos savivaldybės mero nustatyta tvarka paskirtas socialinis darbuotojas, arba socialinės globos įstaigos, kurioje asmuo gyvena nuolat, socialinis darbuotojas (toliau – Atstovas) pateikia (paštu, elektroninių ryšių priemonėmis) Administracijai prašymą informaciją jam ar jo atstovaujamam asmeniui su negalia (kai prašymą teikia atstovas) teikti asmens su negalia pasirinktu prieinamu bendravimo būdu (toliau – prašymas); 
5.2.  tais atvejais, kai asmeniui su negalia pateikti informacijos prieinamu bendravimo būdu nėra galimybės Viešojo administravimo įstatymo nustatytais terminais (pavyzdžiui, dėl didelės apimties turinio informacijos parengimas lietuvių gestų kalba, Brailio raštu ar lengvai suprantama kalba gali trukti iki 60 kalendorinių dienų ir ilgiau), savo srities klausimais Struktūrinis padalinys ir (ar) Darbuotojas asmeniui su negalia pateikia informaciją raštu įprastu formatu, kartu informuodamas apie terminą, kada jam bus pateikta informacija prieinamu bendravimo būdu;
5.3. Asmuo su negalia ar jo atstovas išreiškia poreikį, asmeniui su negalia atvykus į Administraciją, gauti informaciją lietuvių gestų kalba, apie tai informavęs (paštu, elektroninių ryšių priemonėmis) Administraciją ir įstaigą ne vėliau kaip likus 5 darbo dienoms iki atvykimo.
6. Struktūriniai padaliniai ir (ar) darbuotojai visais atvejais gavę prašymą iš asmens su negalia ar jo atstovo, ne vėliau kaip per 2 darbo dienas, pateikia prašomą informaciją tolimesniam atsakymo rengimui asmenų su negalia reikalų koordinatoriui, kuris parengia informaciją  pasirinktais prieinamais bendravimo būdais.


III SKYRIUS
INFORMACIJOS SKLAIDA ASMENIMS SU NEGALIA

7. Administracija pagal turimas galimybes skleidžia informaciją visuomenės informavimo priemonėmis, kartu pateikdama informaciją lengvai suprantama kalba ir lietuvių gestų kalba, jei informacija pateikiama vaizdo ir (ar) garso įrašu, jo turinys, skirtas asmenims su regos ir (ar) klausos negalia, turi atitikti Vaizdo ir (ar) garso įrašų turinio, skirto asmenims su regos ir (ar) klausos negalia, rekomendacijas (Rekomendacijų 1 priedas): 
7.1.  interneto svetainėje skelbia Rekomendacijų 2 priede nurodytą informaciją, taip pat mobiliojoje programoje, jei ją turi, kiek tai neprieštarauja Bendruosiuose reikalavimuose valstybės ir savivaldybių institucijų ir įstaigų interneto svetainėms ir mobilioms programoms, patvirtintuose Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“, nustatytai tvarkai.
8. Administracija gali atsisakyti teikti informaciją asmeniui su negalia jo pasirinktu prieinamu bendravimo būdu, jeigu, naudojantis Agentūros interneto svetainėje skelbiama skaičiuokle, atlikus neproporcingos naštos vertinimą pagal Neproporcingos naštos vertinimo kriterijus (Rekomendacijų 3 priedas), nustatoma, kad organizacinė ir (ar) finansinė našta Administracijai būtų didesnė už tikėtiną gauti naudą asmeniui su negalia ir galėtų sukelti neproporcingą naštą valstybės ir savivaldybės institucijos ir įstaigos funkcijų vykdymui. Asmuo su negalia ar jo atstovas apie tai informuojamas prašyme nurodytu prieinamu bendravimo būdu.

IV SKYRIUS
INFORMACIJOS TEIKIMO FORMOS
[bookmark: part_4d1ffc1f45d4448096bca12dbb8d36a8]
9. [bookmark: part_78815e2fd9f04982ae5c4605123c070e]Informacijos prieinamu bendravimo būdu teikimo formos:
9.1. [bookmark: part_885bd86181764d2eb7b603e5f22298d8]elektroninis ir (ar) popierinis dokumentas. Elektroninis tekstinio formato dokumentas gali būti perskaitomas naudojant „Microsoft Word“, „Microsoft Excel“, PDF, „Microsoft Power Point“, ar lygiavertę programinę įrangą;
9.2. [bookmark: part_4e3ec1cdd6a64a7cad436a833ff888dc]susirašinėjimas elektroniniu paštu;
9.3. vaizdo ir (ar) garso įrašas.
10. [bookmark: part_5cadc9825d854f52bd08b99de0515b64][bookmark: part_71349b372e1d4db2a090af03ad72349f] Aprašo 8 punkte nurodytos informacijos prieinamu bendravimo būdu teikimo formos, kai informacija asmenims su negalia teikiama šio Aprašo 4.2 – 4.4 papunkčiuose nurodytais prieinamo bendravimo būdais, taikomos Aprašo 5.1 papunktyje ir 6 punkte numatytais atvejais, kai:
10.1. [bookmark: part_51348a36bb644f2897b12ad6ca4c3d8e]elektroninių ir (ar) popierinių dokumentų turinys yra skirtas asmenims su regos negalia, jis turi atitikti Elektroninių ir (ar) popierinių dokumentų, ir (ar) susirašinėjimo elektroniniu paštu turinio, skirto asmenims su regos negalia, rekomendacijas (Rekomendacijų 4 priedas);
10.2.  susirašinėjimo elektroniniu paštu turinys yra skirtas visuomenei informuoti, jis turi atitikti Rekomendacijų 4 priede pateikiamas rekomendacijas;
10.3. [bookmark: part_929cbb78573e422fa2f9e5153aa52541]vaizdo ir (ar) garso įrašų turinys yra skirtas asmenims su regos ir (ar) klausos negalia, jis turi atitikti Rekomendacijų 1 priede pateikiamas rekomendacijas;
10.4. [bookmark: part_d42f7480e6794a98941d076a93fd4461]vaizdo įrašų turinys yra skirtas asmenims su klausos negalia, jis turi atitikti Vaizdo įrašų turinio, skirto asmenims su klausos negalia, rekomendacijas (Rekomendacijų 5 priedas);
10.5. [bookmark: part_869f1d59e1564a5dba35514ef051d4ab]elektroninių ir (ar) popierinių dokumentų, ir (ar) susirašinėjimo elektroniniu paštu turinys yra skirtas asmenims su intelekto negalia, jis turi atitikti Teksto lengvai suprantama kalba rengimo rekomendacijas (Rekomendacijų 6 priedas).
11. [bookmark: part_f0d83f86654446c4bf46561ea8956f07] Šio Aprašo 6.1 papunktyje numatytu atveju Rekomendacijų 2 priede nurodyta nekintanti viešoji informacija, skirta asmenims su klausos ir (ar) intelekto negalia, skelbiama Šakių rajono savivaldybės interneto svetainės pagrindiniame puslapyje arba specialiu ženklu pažymėtoje skiltyje, naudojant oficialų gestų kalbos ženklą, pateikiamą Lietuvos kurčiųjų draugijos interneto svetainėje, ir lengvai suprantamos kalbos ženklą, pateikiamą Europos intelekto negalią turinčių asmenų ir jų šeimų asociacijos „Įtrauki Europa“ (angl. „Inclusion Europe, the European Association of Persons with Intellectual Disabilities and Their Families“) interneto svetainėje.
12. [bookmark: part_424870b2521843759182400faa4ad513]Asmenų su negalia reikalų koordinatorius savo veiklos ar kito struktūrinio padalinio ir (ar) darbuotojo nekintamą viešą informaciją prieš teikdamas paskelbti Šakių rajono savivaldybės interneto svetainėje lengvai suprantama kalba laikosi šių etapų:
12.1. [bookmark: part_ec782691f3b44b2189ee8c1c934f4ac8]tekstas parengiamas antruoju lygiu;
12.2. [bookmark: part_e98280bde8d34f4b9fa944bcabc2d80d]parengtas antrojo lygio tekstas pateikiamas asmenų su intelekto negalia tikslinei grupei (toliau – tikslinė grupė) tikrinti;
12.3. [bookmark: part_a739b42dc23f4d2b8b5eef23ef2775b6]tikslinei grupei patikrinus tekstą ir pateikus pastabų, tekstas prireikus pataisomas;
12.4. [bookmark: part_ccb94b47fda44670bc48cccc8bc31f53]prireikus tekstas pateikiamas tikslinei grupei dar kartą patikrinti;
12.5. [bookmark: part_2de2f9d7837d4a28ba371fc0caff0c53]tikslinės grupės patikrintas tekstas ir prireikus Struktūrinio padalinio ir (ar) Darbuotojo patikslintas tekstas skelbiamas.
13. [bookmark: part_c80d6127037e42688a34c856f94d1933]Kai tekstas rengiamas šio Aprašo 5.1 papunktyje numatytu atveju, asmenų su negalia reikalų koordinatorius tekstą parengia antruoju lygiu. Šio teksto tikslinė grupė netikrina, šis  tekstas negali būti skelbiamas interneto svetainėje, naudojant lengvai suprantamos kalbos ženklą.
14. [bookmark: part_26f10d61d1624d61ac577c8620886c0b]Prireikus teksto rengėjas dėl teksto parengimo ir (ar) tikrinimo, neatskleisdamas asmens su negalia asmens duomenų, gali kreiptis į Agentūrą dėl konsultacijos ir (ar) metodinės pagalbos suteikimo.
15. Aprašo 7.1 papunktyje numatytu atveju parengto teksto pabaigoje pateikiama informacija apie Administraciją, jo darbuotoją (-us), parengusį (-ius) ir (ar) tikrinusį (-ius) tekstą (vardas (-ai), pavardė (-ės)), teksto iliustratorių (-ius) (vardas (-ai), pavardė (-ės) ir (ar) tekste panaudotos (-ų) iliustracijos (-ų) šaltinį (-ius).

V SKYRIUS
BAIGIAMOSIOS NUOSTATOS

16. [bookmark: part_9138cdbe9b3f4b78892852505a0b5b5c][bookmark: part_bbd8b238d82f423086cea7a87a48434e]Ginčai, kilę dėl Administracijos sprendimų ir veiksmų, susijusių su informacijos asmenims su negalia jų pasirinktais prieinamais bendravimo būdais teikimu, sprendžiami Lietuvos Respublikos administracinių bylų teisenos įstatymo nustatyta tvarka.
17. Aprašo įgyvendinimo tikslu asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatomis ir kitais teisės aktais, kurie reglamentuoja asmens duomenų apsaugą ir saugumą.
18. Pasikeitus šiame Apraše nurodytiems teisės aktams, tiesiogiai taikomos naujos tų teisės aktų nuostatos.

_________________________

